stanford-oval/wikipedia huggingface dataset:
Luettelo kanoottipujottelun Suomen mestareista
Kanoottipujottelun Suomen-mestaruudet

|  | Vuosi | Kilpailupaikka | Sarja | Voittaja |
| --- | --- | --- | --- | --- |
| 1. | 1985 | Keräsenkoski, Tornio | K1-M | Veikko Nyyssönen |
| 1. | 1985 | Keräsenkoski, Tornio | K1-P18 | Marko Leukkunen |
| 2. | 1986 | Äijäkoski, Muonio | K1-M | Esa Veijola |
| 2. | 1986 | Äijäkoski, Muonio | K1-P18 | Petri Leukkunen |
| 2. | 1986 | Äijäkoski, Muonio | K1-M Joukkue | Tornionseudun Melojat ry (Petri Leukkunen, Marko Leukkunen ja Timo Tervo) |
| 3. | 1987 | Koitelinkoski, Kiiminki | K1-M |  |
| 3. | 1987 | Koitelinkoski, Kiiminki | K1-P18 |  |

| 4. | 1988 | Äijäkoski, Muonio | K1-M |  |
| 4. | 1988 | Äijäkoski, Muonio | K1-P18 |  |

| 5. | 1989 | Koitelinkoski, Kiiminki | K1-M | Petri Leukkunen |
| 5. | 1989 | Koitelinkoski, Kiiminki | K1-N | Sari Heiniemi |
| 5. | 1989 | Koitelinkoski, Kiiminki | K1-P18 | Tero Kuru |
| 6. | 1990 | Langinkoski, Kotka | K1-M | Petri Leukkunen |
| 6. | 1990 | Langinkoski, Kotka | K1-N |  |
| 6. | 1990 | Langinkoski, Kotka | C1-M | Keijo Järvenpää |
|  |  |  | K1-P18 |  |
| 7. | 1991 | Tainionkoski (koski), Imatra | K1-M | Petri Leukkunen |
| 7. | 1991 | Tainionkoski (koski), Imatra | K1-N |  |
| 7. | 1991 | Tainionkoski (koski), Imatra | K1-P18 |  |
| 8. | 1992 |  |  |  |
| 9. | 1993 |  |  |  |
| 10. | 1994 |  |  |  |
| 11. | 1995 |  |  |  |
| 12. | 1996 |  |  |  |
| 13. | 1997 | Laukaa |  |  |
| 14. | 1998 |  |  |  |
| 15. | 1999 |  |  |  |
City of Evil

| City of Evil Avenged Sevenfold |
| --- | --- | --- |

Studioalbumin tiedot
 Äänitetty : The Hobby Shop & Ocean Way
 Julkaistu: 6. kesäkuuta 2005
 Tuottaja(t): Mudrock Avenged Sevenfold
 Tyylilaji: heavy metal, alternative metal, progressive metal, hard rock
 Kesto: 72.48
 Levy-yhtiö: Warner Bros. Hopeless
Avenged Sevenfoldin muut julkaisut
| Waking the Fallen 2003 | City of Evil 2005 | Avenged Sevenfold 2007 |
Singlet albumilta City of Evil
 ”Burn it Down” Julkaistu: 12. kesäkuuta 2005  ”Bat Country” Julkaistu: 9. elokuuta 2005  ”Beast and the Harlot” Julkaistu: 6. maaliskuuta 2006  ”Seize the Day” Julkaistu: 7. heinäkuuta 2006
City of Evil on Avenged Sevenfold -yhtyeen kolmas levy, jonka Warner Brothers and Hopeless julkaisi 6. kesäkuuta 2005. Toisin kuin edellisellä levyllä Waking the Fallen, laulaja M. Shadows suosii myös puhdasta laulutyyliä edellislevyjen pelkän karjumisen sijaan. Albumi on yhtyeen menestynein levy.
Kappale "Betrayed" on omistettu Dimebag Darrelille. Kappale "Bat Country" on puolestaan suora viittaus elokuvaan Pelkoa ja inhoa Las Vegasissa, jossa elokuvan päähenkilöt muun muassa ajavat huumeiden vaikutuksen alaisena avoautolla erämaassa. Kappaleen videolla päähenkilöiden tilalla ovat bändin jäsenet, jotka myös käyttäytyvät samalla tavalla kuin elokuvan päähenkilöt. Myös kappaleen musiikkivideo alkaa elokuvan alussa esitetyllä lauseella "He who makes a beast of himself gets rid of the pain of being a man.", vapaasti suomennettuna: "Hän, joka tekee itsestään pedon, pääsee eroon miehenä olemisen kivusta."
Albumi saa nimensa "Beast and the Harlot" - kappaleen sanoista.
Kappaleet

Kaikki kappaleet on säveltänyt ja sanoittanut Avenged Sevenfold.
Beast and the Harlot – 5.40
Burn It Down – 4.58
Blinded in Chains – 6.34
Bat Country – 5.13
Trashed and Scattered – 5.53
Seize The Day – 5.32
Sidewinder – 7.01
The Wicked End – 7.10
Strength of the World – 9.14
Betrayed – 6.47
M.I.A. – 8.46
Kokoonpano

M. Shadows - laulu
Synyster Gates - kitara, laulu ja piano kappaleissa "Beast and the Harlot" ja "Sidewinder"
Zacky Vengeance - kitara, taustalaulu
Johnny Christ - basso, taustalaulu kappaleessa "Strength of the World"
The Rev - rummut, taustalaulu, piano kappaleessa "Seize the Day"
Arvostelut

AllMusic:
Imperiumi: 8-/10
Times Square Church

| Times Square Church |
| --- | --- |
 Kuva rakennuksesta. Nimen alla on teksti "Oli suuri joukko, jota ei kukaan voinut lukea, kaikista kansanheimoista ja sukukunnista ja kansoista ja kielistä..."
Osoite:  237 West 51st Street NY 10019
Sijainti:  New York, New York, Yhdysvallat
Koordinaatit:  40°45′44″N, 73°59′2″W
Rakennustyyppi:  teatteri, kirkko
Valmistumisvuosi:  22. huhtikuuta 1930
Suunnittelija:  Thomas W. Lamb
Haltija:  1930 Hollywood Theatre 1930 Warner Brothers Theatre 1940 51st Street Theatre 1949 Mark Hellinger Theatre 1989 Times Square Church
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Times Square Church on kristillinen monikansallinen seurakunta Yhdysvalloissa New Yorkissa. Sen perusti vuonna 1987 pastori David Wilkerson, ja vuodesta 2001 sen vanhempana pastorina on toiminut Carter Conlon. Seurakuntaan kuuluu nykyisin noin 8 000 jäsentä yli sadasta eri kansallisesta alkuperästä, jotka kokoontuvat viikoittaiseen jumalanpalvelukseen ja ylistykseen. Seurakunnan vapaaehtoiset työntekijät muodostava yli neljäkymmentä eri palvelumuotoa, joista osa huolehtii muun muassa ruokatarjoilusta New Yorkin asunnottomille ja toiset keskittyvät orpolasten hoitoon Etelä-Afrikassaselvennä. Seurakunnalla on kolme päätavoitetta, joihin se on pyrkinyt sen perustamisesta lähtien:
Lähettää lyhytaikaisia työryhmiä evankelioimaan ympäri maailman.
Tukea kansainvälisten pastoreiden ja palvelijoiden työtä, joiden työ kohdistuu kriisialueille.
Pyrkiä kohtaamaan eri ryhmien tarpeet Times Square Church -seurakunnassa ja sen kautta koko New Yorkin alueella. Sisältäen: kodittomat, yksinhuoltajaäidit, vanhukset, nuorison riskiryhmät, jenginuoret, narkomaanit ja muut.
Seurakunnan rakennus on arkkitehtuuriltaan yksi New Yorkin tärkeimmistä yksittäisistä rakennuksista ja sen osuutta nähtävyytenä pidetään myös merkittävänä turistien keskuudessa. Se oli 1930-luvulla ensimmäinen teatteri, joka alkoi näyttää elokuvia Times Squarella. Rokokootyylinen sisustus seurakunnassa oli tyypillinen 1920-luvun elokuvateattereissa. Seurakuntatilojen kattoja ja seiniä koristavat kymmenet muraalit, jotka edustavat 1800-luvun Ranskaa. Aulassa on Leif Neandrossin suunnittelema kahdeksanosainen tila, jossa on myös seinämaalauksia. Auditorio on yksi alueen suurimmista 1 506 istumapaikallaan. Lavaa pidetään suurimpana ja parhaiten varusteltuna koko New Yorkin teattereista. Sen keskeisen sijainnin ansioista monet kaupunkilaiset pitävät sitä jumalanpalveluspaikkanaan.
Tapahtumat > Viikoittaiset tilaisuudet

David Wilkerson oli omien sanojensa mukaan saanut paljon kritiikkiä seurakunnan perustamisen hetkellä siitä, että hänen seurakunnassaan oli mustia ja valkoisia samassa kokouksessa. Nykyisin seurakunnan tilaisuuksiin osallistuu ihmisiä yli sadasta eri kansallisesta alkuperästä. Myöhemmin häneltä oli kysytty, mikä hänen menestyksensä salaisuus on, johon hän vastasi: "Me teemme kaiken väärin (muiden näkökulmasta). Meillä ei ole mitään suunnitelmaa tai ohjelmaa kokouksessa, me vain rukoilemme ja paastoamme". Pastori Ben Crandallin mukaan seurakunta jakaa jokaiselle uudelle kristitylle ilmaiseksi Johanneksen Evankeliumi -kirjan.
Viikoittain kokouksia on sunnuntaisin kolme, alkaen klo 10:00; 15:00 ja 18:00. Ihmiset tulevat tunteja aikaisemmin kokouksiin varaamaan paikkansa, jättäen jotakin penkille ja lähtevät sitten aamupalalle tai lounaalle. Tiistaisin ja perjantaisin on myös kokouksia klo 19:00 alkaen. Seurakunnan kokousten, pienryhmien ja kurssien lisäksi viikoittain seurakunnassa on rukoustilaisuuksia noin 15 tunnin verran. Maanantaisin seurakunta on suljettu.
Viikoittaisista kokouksista pystyy seuraamaan Internetin kautta suoratoistona sunnuntain klo 10:00alkavaa kokousta, joka alkaa Suomen aikaan klo 17:00.
Tapahtumat > Prayer In The Square -tapahtuma

Prayer In The Square on vuosittainen rukoustapahtuma ja yleisötilaisuus Times Square -alueella. Kadulla tapahtuvan rukouksen ja ylistyksen tarkoituksena on koota kristityt samaan tapahtumaan rukoilemaan tunnin ajaksi kaupungin ja kansan tulevaisuuden puolesta. Tapahtumaa näytetään myös suurelta News Astrovision screen -ruudulta One Times Square -rakennuksesta tapahtumaan osallistuville. Useat radiokanavat lähettävät sen alueella suorana sekä internetin kautta Ensimmäisestä tapahtumasta lähtien, vuodesta 2007, sen järjestäjänä on toiminut Times Square Church -seurakunta. Tapahtuma on levinnyt ainakin Belfastiin 26. syyskuuta 2010 pidetyssä tapahtumassa, joka oli nimetty Prayer @ The Square 2010.
Tapahtumat > Kansainväliset kokoussarjat

| Vuosi | Paikka | Puhujat |
| --- | --- | --- |
| 2007 | Burundi, Bujumbura ja Gitega | Carter Conlon, Teresa Conlon, Claude Houde, David O'Neill |
| 2006 | Argentiina | Carter Conlon, Teresa Conlon, Gregory Thomas, Noline Rhodes, Patrick Pierre |
| 2004 | Sambia | Carter Conlon, Teresa Conlon |
Tapahtumat > Kansainvälinen lähetystyö

| Paikka | Tarpeen kuvaus | Työn kuvaus |
| --- | --- | --- |
|  Haiti | Haitin maanjäristys 2010 | Times Square Church on yhteistyössä World Challenge -järjestön, Springs Church -seurakunnan Coloradosta ja Eglise Nouvelle Vie Kanadasta kanssa lähettänyt hammaslääkäreitä ja rakentanut väliaikasmajoituksia pienempiin telttakyliin ihmisille, jotka eivät saaneet apua näiltä osin. Toteutettu apu on lyhytvaikutteinen. |
|  Kolumbia | Päihderiippuvuus, Asunnottomuus, Siirtolaisuus | Times Square Church on yhteistyössä paikallisten seurakuntien kanssa tarjoamassa suojaa kodittomille, joista monet ovat huume- ja alkoholiriippuvaisia. Nuoria miehiä opetetaan päivällä luokissa ja illalla samat miehet saarnaavat kaduilla kodittomille ja suojamajoituksissa. Kolumbian hallistus on alkanut antaa tukea suojien rakentamista varten. Suoja-asuntoja tarjotaan myös siirtolaisperheille. |
|  Etelä-Afrikka | AIDS-orvot | Orpolasten huolehtiminen, vankilatyö, lääkinnällinen tuki, HIV/AIDS -kotihoitoa, talon rakennusta, ruokaohjelmat, prostituutio-ohjelma, lääketieteelliset tutkimukset, koulutus ja lakiasiat. |
|  Sambia, Lusaka | Katulapset | Kodin rakennusta katulapsille Lusakan kaupungissa yhteistyössä paikallisten seurakuntien kanssa. Ruokaohjelma, raamattutunnit ja evankeliointi. |
Pastorit

Carter Conlon
Patrick Pierre
William Carrol
Teresa Conlon
Benjamin Crandall
Vierailevat pastorit
Gary Wilkerson
Nicky Cruz
Diskografia

New Songs, Volume 1 (2000)
Quiet Times (2002)
We Proclaim Him (2003)
Beautiful Things From Above (2003)
All Cry Glory (2003)
Live Worship (2004)
Do You Belive (2004)
Live Worship 2 (2005)
Where Christmas Never Ends (2005)
Day By Day (2007)
New Songs, Volume 2 (2008)
Cry Beautiful (2008)
How I Know (2008)
Live Worship 3 (2009)
Christmas in Times Square (2009)
The Song of 100 Nations (2009)
Kirjat

Refilling the Jars, Neil & Noline Rhodes, EBED Publications, 1996, ISBN 1-884369-31-6
Breaking Loose, Neil & Noline Rhodes, EBED Publications, 1997, ISBN 1-884369-57-X
Petey Yikes!, Carter Conlon, Lake Book Manufacturing Inc., 2006, ISBN 0-9789642-0-9
Clunky of Maryborough, Carter Conlon, Petey, Rock & Roo, 2008, ISBN 0-9789642-1-7
Kirjat > David Wilkersonin suomennetut teokset

Jumalan rakastetut, 223s, 2010, ISBN 9789525866087
Risti ja linkkuveitsi, The Cross and the Switchblade, Aikamedia, 1967-2004, ISBN 9789516066458
Herra minuun koskee: missä Jumala on silloin kun vanhurskas kärsii?, Leo Meller, Hannu Rossi, Kuva ja Sana, 2007, ISBN 978-951-585-185-7
Ehtoolla on oleva valoisaa, Kuva ja Sana, 2006, ISBN 951585167X
Herätys on täällä!, Revival on Broadway!, suom. Irmeli Helin, 1996, Kuva ja Sana, ISBN 951-585-042-8
Kaikki odottavat, 176s, Kuva ja Sana, 2006, ISBN 9515851580
Miten voitan taistelun syntiä ja kiusauksia vastaan?, Kuva ja Sana, 2002, ISBN 9519204342
Oletko aikonut antaa periksi?, Kristillinen Kirja- ja Musiikki Kustannus, ISBN 9525114376
Taloudellisen tuhon jyrkänteellä - Viimeinen varoitus, Kuva ja Sana, 1998-2008, ISBN 9789515851949
Vahva Linna, 256s, Kuva ja Sana, 2001, ISBN 9515850940
Valvo morsiameni, Minä tulen pian!, Kuva ja Sana, ISBN 9515851254
Näky - Edelleen ajankohtainen ennustus,  suom. Pirjo Viitaniemi. Ari-kustannus, 1974, ISBN 951622914X
Näky nyt, The vision and beyond, Pirjo Viitaniemi ja Päivi Kivikangas, Päivä, 2004, ISBN 952-475-044-9
Valvo morsiameni, Minä tulen pian!, Kuva ja Sana, ISBN 9515851254
Parempi liitto, Kuva ja Sana,  ISBN 951-5850-79-7
Pieniä ihmisiä, Ristin Voitto, 1967, 200s
Asiat halki, Ari-kustannus, 1975, 140s
Kohti tuomiota?
Pyhän Jumalan edessä
Jeesus-kansalaisen kypsymisen käsikirja
12 kadotuksen enkeliä
Juureton sukupolvi, David & Don Wilkerson, Ari-Kustannus, ISBN 951-786-033-1
Pasuuna soi, Set the Trumpet to Thy Mouth, Ari-Kustannus, 1985, ISBN 951-786-140-0
Hei, saarnamies... Sä pääset läpi!, Hey Preach.. You're Comin' Through!, Ristin Voitto, 1968, ISBN
Vanhemmat vaikeuksissa, Parents on Trial, David Wilkerson ja Claire Cox, suom. Tytti Vanhala, RV-Tikkurila, 1971
Otatko Sinä?, Sipping Saints, David Wilkerson ja Niilo Yli-Vainio, Kuva ja Sana, 1981, ISBN 951-9203-07-9
Jos voitat maailman, mutta kadotat lapsesi ja puolisosi, David Wilkerson & Watchman Nee, Kuva ja Sana, 2008, ISBN 978-951-585-204-5
Aiheesta muualla

Virallinen Times Square Church -sivu
Times Square Church Pulpit series
Virallinen David Wilkerson -sivu
The Gate EXPERIENCE GOD (Arkistoitu – Internet Archive), perjantai-illan tapahtuman kotisivut
Jr. High (Arkistoitu – Internet Archive), nuorten kokousten kotisivu
Testosteroni

| Testosteroni |
| --- | --- |

Tunnisteet
CAS-numero:  58-22-0
PubChem CID:  6013
Ominaisuudet
Molekyylikaava:  C19H28O2
Moolimassa:  288,424 g/mol
Sulamispiste:  155–156 °C
Testosteroni on androgeenihormoneihin lukeutuva sukupuolihormoni, jota esiintyy runsaasti miehillä ja vähäisemmässä määrin myös naisilla. Testosteronin biologinen tehtävä on tehdä miehestä lisääntyvä psykofyysinen kokonaisuus, auttaa naisen munasoluja kypsymään sekä ylläpitää sukuviettiä molemmilla sukupuolilla.
Testosteroni ohjaa sikiökaudelta alkaen ihmisen rakenteita ja toimintoja sekä aiheuttaa miehen erilaistumisen naisesta.
Testosteroni muodostuu kolesterolista. Lisäreaktiossa testosteroni voi muuttua kudoksissa palautumattomasti dihydrotestosteroniksi tai se voi aromatisoitua estradioliksi.
Testosteronin eritys tapahtuu miehillä enimmäkseen kiveksissä ja naisilla munasarjoissa ja lisämunuaisissa. Testosteronituotanto alkaa jo sikiökauden alussa. Syntymän jälkeen pojalla on muutaman kuukauden ajan melkein aikuisen miehen testosteronitaso, kunnes se laskee lapsuuden ajaksi matalammalle tasolle. Murrosiässä pojan testosteronitaso nousee aikuistasolle. Noin 30-vuotiaasta asti taso laskee prosentin vuodessa, mutta useimmilla vanhoillakin miehillä on yhä tavallisissa rajoissa olevat tasot.
Testosteronilla on laaja vaikutusten kirjo. Se aiheuttaa sikiövaiheessa aivojen maskulinisoitumisen ja murrosiässä kehon miehistymisen. Testosteroni myös kasvattaa luu- ja lihasmassaa, vähentää rasvakudosta ja lisää punasolujen tuotantoa. Testosteronilla on useimmista hormoneista poiketen myös psyykkisiä vaikutuksia, ja se ohjaa monin tavoin miehille tyypillisenä pidettyä käyttäytymistä. Testosteroni voimistaa muun muassa energisyyttä ja hallitsevaa käyttäytymistä.
Synteesi

Testosteroni on steroidihormoni ja androgeeni eli mieshormoni. Se saa alkunsa kolesterolista, jonka Leydigin solut pilkkovat ja muokkaavat testosteroniksi usean välivaiheen kautta. Lisäreaktiossa testosteronista voi muodostua voimakkaampaa androgeenia dihydrotestosteronia sekä naissukuhormoni estradiolia.
Miehen testosteronista 95 prosenttia muodostuu kiveskudoksen Leydigin soluissa. Loppuosa muodostuu lisämunuaisten kuorikerroksessa. Osa testosteronista kulkeutuu siementiehyisiin stimuloimaan siittiöntuotantoa. Osa erittyy verenkiertoon ja kulkeutuu muualle elimistöön.
Naisen verenkierron testosteronipitoisuus on noin 10 prosenttia miehen tasosta. Naisen testosteronista puolet muodostuu lisämunuaisessa ja puolet munasarjassa.
Tuotanto ikäkausittain > Sikiökausi

Sikiön testosteronipitoisuuksia ei kyetä mittaamaan luotettavasti eettisellä tavalla. Tämän vuoksi testosteronin määrän vaikutuksia sikiön kehitykseen ei pystytä tutkimaan mittaamalla niitä suoraan sikiöstä.
Tuotanto ikäkausittain > Sikiökausi > Pojilla

Poikasikiön kivekset alkavat tuottaa testosteronia sikiökauden kolmannella kuukaudella. Testosteronia alkaa kehittyä Leydigin soluissa, ja sen säätelystä pitää huolen istukkaperäinen istukkagonadotropiini. Testosteronin vaikutuksesta ulkoiset ja sisäiset sukupuolielimet maskulinisoituvat ja kasvavat miespuolisiksi. Ilman testosteronia ne kehittyisivät automaattisesti naispuolisiksi. Ulkoisten sukupuolielinten eli siittimen ja kivespussin täydelliseen maskulinisoitumiseen tarvitaan lisäksi se, että testosteroni muuttuu paikallisesti voimakkaammaksi androgeeniksi, 5α-Dihydrotestosteroniksi (5α–DHT). Kivekset laskeutuvat sikiökauden lopulla vatsaontelosta kivespussiin testosteronin ja insuliinin kaltaisen tekijä 3:n yhteisvaikutuksesta. Jos XY-kromosominen sikiö ei altistu riittävästi testosteronille, hänellä saattavat olla syntyessään epätäydellisesti maskulinisoituneet sukupuolielimet.
Testosteroni maskulinisoi sikiön aivot ja herkistää monet kudokset, kuten lihakset, reagoimaan testosteroniin myöhemmällä iällä.
Tuotanto ikäkausittain > Sikiökausi > Tytöillä

Jos kaksosista toinen on poika ja toinen tyttö, tyttö altistuu kohdussa veljensä testosteronille. Tämän tarkkoja vaikutuksia ei tunneta, mutta tällaiset tytöt menestyvät tilastollisesti elämässään hiukan huonommin kuin muut kaksostytöt. Sikiöaikana suuren testosteronialtistuksen saaneilla tytöillä saattaa olla tavallista enemmän maskuliinisia piirteitä.
Tuotanto ikäkausittain > Vauvaikä

Pojan synnyttyä hänen testosteronituotantonsa voimistuu välittömästi ja pysyy korkeana kolmesta kuuteen kuukautta. Tätä vaihetta kutsutaan minipuberteetiksi, ja sen aikana poikalapsen verenkierron testosteronipitoisuus on lähes aikuisen miehen tasolla. Näiden kuukausien aikana sukupuolielinten erilaistuminen ja kehitys saatetaan loppuun, jos se oli jäänyt kesken. Vatsaonteloon jääneet kivekset laskeutuvat, kivekset ja siitin kasvavat kokoa, ja poikalapsi kasvaa nopeammin kuin tyttölapsi. Joskus pojalla esiintyy aknea. Siittiöitä ei pojan kiveksissä kuitenkaan vielä synny, koska sitä säätelevät Sertolin solut eivät vielä reagoi testosteroniin.
Korkea testosteronipitoisuus minipuberteetissa korreloi sen kanssa, ovatko pojan leikit 14 kuukauden iässä pojalle tyypillisiä, kuten kiinnostus leikkiautoihin eikä nukkeihin. Testosteroni korreloi pikkulapsilla myös puheen kehityksen viivästymisen kanssa.
Tuotanto ikäkausittain > Murrosikä > Pojilla

Minipuberteetin jälkeen pojan testosteronituotanto on lähes täysin pysähdyksissä usean vuoden ajan. Murrosiän lähestyessä lapsen hypotalamus, aivolisäke ja kivekset aktivoituvat uudelleen, aluksi yöllä ja sitten vuorokauden ympäri. Käynnistyy gonadotropiinieritys, mikä aktivoi kivesten testosteronituotannon. Sertoilin solujen kypsyttyä kivekset alkavat tuottaa siittiöitä.
Pojan kivekset alkavat kasvaa keskimäärin 11,5 vuoden iässä. Sitä seuraavat monet muut muutokset, kuten kasvupyrähdys ja äänen madaltuminen.
Tuotanto ikäkausittain > Murrosikä > Tytöillä

Lisämunuaisen erittämä testosteroni aiheuttaa murrosiän alussa tytöille karvankasvun häpyalueella ja kainaloissa sekä hien hajun muuttumisen. Munasarjojen testosteronituotanto ja kuukautiset alkavat vähän myöhemmin.
Tuotanto ikäkausittain > Aikuisikä > Miehillä

Miehen verenkierrossa testosteronia on litrassa 10–30 nanomoolia eli 3–10 mikrogrammaa. Kiveskudoksessa testosteronia on vereen nähden satakertainen määrä. Verenkierron testosteronista suurin osa, 98 prosenttia, on sitoutunut proteiineihin, eikä se ole biologisesti aktiivista. Vain 1–2 prosenttia verenkierron testosteronista on sitoutumatonta ja biologisesti aktiivista.
Sitoutumattoman testosteronin pitoisuus on miehen veressä 30–140 pikomoolia litrassa ja naisen veressä 0,7–11 pikomoolia. Syljestä mitatut normaalipitoisuudet ovat miehellä 150–500 pikomoolia litrassa ja naisella alle 90 pikomoolia.
Miesten testosteronitasot ovat korkeimmillaan aamuisin. Aikuisten miesten normaalina pidetty testosteronin aamutaso on 10–36 nanomoolia litrassa.
Murrosiän jälkeen kivekset tuottavat testosteronia miehen elämän loppuun asti melko tasaisesti. Miehen testosteronituotanto laskee 30–40 ikävuoden jälkeen keskimäärin yhdellä prosentilla vuodessa, mutta vanhuksillakin testosteronitasot ovat useimmiten vielä normaalilla alueella. Täysin terveiden miesten testosteronitaso sen sijaan ei laske juuri lainkaan.
Tuotanto ikäkausittain > Aikuisikä > Naisilla

Naisten normaalina pidetty testosteronitaso kuukautiskierron 5.–8. vuorokautena on 0,6–2,1 nanomoolia litrassa.
Testosteronin puute on harvinaista nuorilla naisilla, koska heidän rasvakudoksensa kykenee muuttamaan estrogeeniä ja testosteronia toisikseen, millä on hormonitoimintaa tasapainottavaa vaikutusta. Ikääntyessä muuntuminen kuitenkin vaikeutuu, mikä saattaa johtaa testosteronin puutteeseen.
Naisten testosteronitasot alkavat vähetä noin kolmenkymmenen ikävuoden jälkeen. Munasarjojen testosteronituotanto vähenee jälleen vaihdevuosien jälkeen, muttei lakkaa kokonaan.
Vaikutukset miehillä > Fyysiset vaikutukset

Testosteroni kiinnittyy androgeenireseptoreihin, jotka kulkeutuvat solulimasta tumaan ja muuttavat siellä geenien aktiivisuutta eli ilmentymistä. Testosteroni vaikuttaa eri puolilla elimistöä monin erilaisin tavoin. Sikiökaudella testosteroni saa aikaan pojan sukuelinten erilaistumisen. Syntymän jälkeen testosteroni stimuloi jo erilaistuneiden elinten kasvua ja toimintaa. Miehen elimistön jatkuva testosteronialtistus ylläpitää kaikkia niitä toimintoja, jotka eroavat naisesta.
Testosteronin anabolisia vaikutuksia ovat esimerkiksi kasvupyrähdys, lihasten kasvu, ruumiinrakenteen ja kasvonpiirteiden miehistyminen, äänen madaltuminen äänenmurroksessa, miestyyppinen karvoitus, hiki- ja talirauhasten toiminta, miestyypillinen anabolinen aineenvaihdunta, siittiöntuotanto sekä ihon kollageenin lisääntyminen ja paksuuntuminen.
Aikuisella miehellä testosteroni säätelee siittiöntuotannon lisäksi erektiota ja siemensyöksyä, miestyyppistä karvoitusta ja kaljuuntumista sekä aivolisäkkeen gonadotropiinierityksen takaisinkytkentää. Testosteroni myös kasvattaa aikuisella miehellä lihasmassaa ja vähentää rasvamassaa, ylläpitää luumassaa ja ehkäisee luukatoa sekä nostaa hemoglobiinitasoa. Testosteronin fyysistä suorituskykyä kiistatta parantava vaikutus on sen taustalla, että naiset saavat kilpailla omissa urheilusarjoissaan.
Testosteroni heikentää solutason immuunijärjestelmää, minkä vuoksi miehet saavat herkemmin infektioita ja heidän haavansa paranevat hitaammin. Toisaalta miehen heikompi immuunijärjestelmä suojaa miehiä autoimmuunisairauksilta kuten reumalta.
Vaikutukset miehillä > Psyykkiset ja kognitiiviset vaikutukset > Aivojen maskulinisoituminen

Testosteroni aiheuttaa sikiön aivojen maskulinisoitumisen. Tämän seurauksena jo pikkulapsissa näkyy selkeät sukupuolierot käyttäytymisessä ja leikeissä. Myöhemmässä elämässä testosteronin muokkaamien aivojen sukupuolierot näkyvät myös ammatinvalinnassa. Maskulinisoituneiden aivojen ääritapauksena pidetään autismia, joka myös on miehillä kaksi tai kolme kertaa yleisempää kuin naisilla.
Testosteronin ratkaiseva vaikutus yksilön maskuliinisuuteen niin keholtaan kuin mieleltäänkin voidaan havaita ihmisistä, jotka ovat geneettisesti miehiä (XY-kromosomit) mutta joilla on mutaation johdosta androgeeni-insensitiivisyyssyndrooma (AIS). Jos tila on täydellinen, näiden henkilöiden keho ei reagoi lainkaan testosteroniin. Tällaiset ihmiset kehittyvät Y-kromosomistaan huolimatta yksinomaan testosteronitilansa seurauksena täysin naisellisiksi paitsi keholtaan, sisäisiä sukupuolielimiään lukuun ottamatta, myös psykologialtaan, sillä heitä ei pysty psykologisissa testeissä erottamaan muista naisista.